AIŠKINAMASIS RAŠTAS

Dėl garantijos UAB „Molėtų vanduo“ suteikimo

**1. Parengto tarybos sprendimo projekto tikslai ir uždaviniai:**

UAB „Molėtų vanduo“ 2021 m. vasario 17 d. raštu Nr. IS-M-2 „Dėl paskolos laidavimo“ kreipėsi į Molėtų rajono savivaldybę dėl garantijos suteikimo UAB „Molėtų vanduo“, imti 63000 eurų paskolą projekto „Nuotekų surinkimo tinklų plėtra Molėtų miesto aglomeracijoje“ finansavimui gauti pagal 2014–2020 m. Europos Sąjungos fondų investicijų veiksmų programos priemones Nr. 05.3.2-VIPA-T-024 „Nuotekų surinkimo tinklų plėtra“ ir Nr. 05.3.2-FM-F-015 „Vandentvarkos fondas“.

Projekto metu planuojama naujai pastatyti nuotekų tinklus Žvyrakalnio, Klonio, Smilgų, Sporto ir Vilniaus gatvėse Molėtų mieste ir sudaryti galimybę prie nuotekų tinklų prisijungti 70 naujų vartotojų. Bendra planuojama projekto vertė yra 210 000 eurų, iš jų 147 000 eurų yra subsidija ir 63 000 eurų yra paskola.

Pagal Molėtų rajono savivaldybės vandens tiekimo ir nuotekų tvarkymo infrastruktūros plėtros specialųjį planą, patvirtintą Molėtų rajono savivaldybės tarybos 2009 m. balandžio 30 d. sprendimu Nr. B1-82 „Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano patvirtinimo“ numatyta geriamojo vandens tiekimo ir nuotekų surinkimų tinklų atnaujinimas ir plėtra Molėtų mieste (sprendimų dalis).

Projektas atitinka Molėtų rajono savivaldybės 2018-2024 metų strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“ uždavinį 3.1.1. „Atnaujinti ir plėsti geriamojo vandens tiekimo ir nuotekų surinkimo tinklus mieste ir rajone“ ir Molėtų rajono savivaldybės strateginio veiklos plano 2021-2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021-2023 metams patvirtinimo“ priemones 03.3.1.1.6 „Buitinių nuotekų tinklų įrengimas Žvyrakalnio kvartale“, 03.3.1.1.10, „Buitinių nuotekų siurblinės ir tinklų įrengimas Sporto g. kvartale“ ir 03.3.1.1.11 „Buitinių nuotekų siurblinės ir tinklų įrengimas Vilniaus g. kvartale (nuo senos degalinės)“.

Lietuvos Respublikos vietos savivaldos įstatyme numatyta, kad savivaldybės taryba, turėdama savivaldybės kontrolieriaus (Kontrolės ir audito tarnybos) išvadą, gali primti sprendimus dėl garantijų suteikimo ir laidavimo kreditoriams už savivaldybės kontroliuojamų įmonių imamas paskolas.

2021 m. kovo 12 d. Molėtų rajono savivaldybės kontrolierė pateikė išvadą Nr. KI-1 „Dėl Molėtų rajono savivaldybės galimybės suteikti iki 63000 eurų garantiją už UAB „Molėtų vanduo“ imamą paskolą“ (išvada pridedama). Kontrolierė atlikusi paskolos ėmimo galimybių vertinimą, nustatė, kad suteikus UAB „Molėtų vanduo“ garantiją 63000 eurų paskolai, Molėtų rajono savivaldybės 2021 metais suteiktų įsipareigojimų pagal garantijas suma būtų 1097,1 tūkst. eurų arba 10 procento 2021 m. prognozuojamų Molėtų rajono savivaldybės biudžeto pajamų. 10 procentų limitas, nustatytas 2021 m. valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 5 punkte, nebūtų viršytas.

Pagal 2021 m. valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 5 punktą, savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus negali viršyti 10 procentų šiame įstatyme nurodytų prognozuojamų savivaldybės biudžeto pajamų.

2021 METŲ SAVIVALDYBĖS PRISIIMTI ĮSIPAREIGOJIMAI PAGAL GARANTIJAS

tūkst. eurų

|  |  |  |  |
| --- | --- | --- | --- |
| Eil.  Nr. | Rodikliai | 2021 m. | |
| 1. | 2021 m. savivaldybės biudžeto prognozuojamos pajamos | 11413 | |
| 2. | 2021 metų finansinių rodiklių patvirtinimo įstatymo 13 straipsnyje nustatyti savivaldybių garantijų suteikimo limitai: | Limitas | Faktiškai suteikta garantijų |
| 2020-12-31 |
| 2.1. | savivaldybės prisiimti įsipareigojimai pagal garantijas negali viršyti 10 procentų nurodytų prognozuojamų savivaldybės biudžeto pajamų. | 1141,3 | 1034,1 |
| 3. | Skirtumas tarp limito ir suteiktų įsipareigijimų pagal garantijas: | **107,2** | |

Jei Molėtų rajono taryba pritartų UAB „Molėtų vanduo“ garantijos suteikimui, 2021 m. Molėtų rajono savivaldybės suteiktų įsipareigojimų pagal garantijas suma būtų 1097,1 tūkst. Eur, t.y. 10 procentų nuo 2021 m. prognozuojamų savivaldybės biudžeto pajamų:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Įmonės pavadinimas | Suteiktų įsipareigojimų pagal garantijas suma pagal tarybos sprendimus | Įsipareigo-jimų pagal garantijas suma  2020 m. gruodžio 31 d. (likusi įsipareigojimų arba panaudota suma) | Planuojami, suteikti  įsipareigo-jimai pagal garantijas | 2021 m. prognozuojamos savivaldybės pajamos | Įsipareigojimų pagal garantijas (įskaitant planuojamas) procentas nuo 2021 m. prognozuojamų pajamų |
| 1. | UAB "Utenos regiono atliekų tvarkymo centras" | 160,7 | 135,1 |  | 11413 | 10 |
| 2. | UAB "Molėtų švara" | 709,2 | 398,8 |  |
| 3. | UAB Molėtų vanduo | 164,2 | 60,6 |  |
| 4. | UAB Molėtų vanduo |  |  | 63 |
| Iš viso: | | **1034,1** | **594,5** | **63** |

**2. Siūlomos teisinio reguliavimo nuostatos:**

Pagal esantį reglamentavimą savivaldybės kontrolierius (Kontrolės ir audito tarnyba) rengia ir savivaldybės tarybai teikia sprendimams priimti reikalingą išvadą dėl garantijų suteikimo kreditoriams už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis.

**3. Laukiami rezultatai:**

Molėtų rajono tarybos pritarimas UAB „Molėtų vanduo“ garantijos suteikimui.

4. Lėšų poreikis ir jų šaltiniai:

UAB „Molėtų vanduo“ galės imti 63000 eurų paskolą projekto „Nuotekų surinkimo tinklų plėtra Molėtų miesto aglomeracijoje“ finansavimui gauti.

5. Kiti sprendimui priimti reikalingi pagrindimai, skaičiavimai ar paaiškinimai:

Šiuo metu Molėtų rajono savivaldybė yra suteikusi garantijas:

1. UAB „Utenos regiono atliekų tvarkymo centras“. 2020 m. gruodžio 31 d. duomenimis paskolos likutis tenkantis Molėtų savivaldybei yra 135,1 tūkst. Eur

2. UAB „Molėtų švara“. 2019 m. vasario 21 d. Molėtų rajono savivaldybės tarybos sprendimu Nr. B1-27 „Dėl garantijos UAB „Molėtų švara“ suteikimo“ UAB „Molėtų švara“ suteikta garantija imti 709217 eurų lengvatinę paskolą pagal Lietuvos Respublikos finansų ministerijos ir Lietuvos Respublikos aplinkos ministerijos įsteigto Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“.

3. UAB „ Molėtų vanduo“. 2019 m. spalio 31 d. Molėtų rajono savivaldybės tarybos sprendimu Nr. B1-237 „Dėl garantijos UAB „Molėtų vanduo “ suteikimo“ UAB „Molėtų vanduo“suteikta garantija , imti 164224 eurų paskolą projektui „Vandentiekio ir nuotekų surinkimo plėtra Molėtų miesto aglomeracijoje“ pagal 2014-2020 m. Europos Sąjungos fondų investicijų veiksmų programos priemones „Nuotekų surinkimo plėtra“ Nr. 05.3.2-VIPA-T-024 ir „Vandentvarkos fondas“ Nr. 05.3.2-FM-F-015.